open-index/open-wikipedia-markdown huggingface dataset:
Gülbəniz Əzimzadə

**Gülbəniz Yusif qızı Əzimzadə** () — Azərbaycan kinorejissoru, rejissor assistenti, Azərbaycan SSR Lenin komsomolu mükafatı laureatı (1980), Azərbaycanın əməkdar incəsənət xadimi (2000).

## Həyatı
1947-ci il aprel ayının 26-da Bakıda ziyalı ailəsində anadan olub. Atası Yusif Əzimzadə yazıçı, anası Gülnaz Salamova isə rəssam idi. Səkkizinci sinfi bitirdikdən sonra — 1963–1968-ci illərdə Ə.Əzimzadə adına Azərbaycan Dövlət rəssamlıq məktəbində oxuyub. 1969–1974-ci illərdə Moskvada ÜDKİ-nun rejissorluq fakültəsində təhsil almışdır. Azərbaycanın kino tarixində ilk qadın kinorejissorlardan biridir. Diplom işi "Nəğmə dərsi"dir. 1974–1998-ci illərdə "Azərbaycanfilm" kinostudiyasında quruluşçu-rejissor işləmişdir. Filmləri bir sıra kinofestivallarda mükafatlara layiq görülmüşdür. "Molodost-80", Kiyev şəhəri — priz və diplom, 1981 Yerevan şəhəri, lX Televiziya filmləri festivalı Baş priz. G.Əzimzadənin ilk mühüm ekran işi R.İbrahimbəyovun ssenarisi əsasında çəkdiyi "Nəğmə dərsi" qısametrajlı bədii filmdir.

Anarın "Dantenin yubileyi" povesti əsasında quruluş verdiyi eyniadlı film 1978-ci ildə ekranlaşdırılıb və maraqla qarşılanıb. Onun "Təkcə adanı özünlə apara bilməzsə" adlı bədii filminin əsas mövzusunu insana və təbiətə məhəbbət təşkil edir. Rejissora böyük uğur qazandıran bu film 1980–1981-ci illərdə fəxri mükafatlara layiq görülüb. Bunlardan başqa, G.Əzimzadə "Qaladan tapılan mücrü", "Ötən ilin son gecəsi", "İmtahan", "Qətl günü" kimi maraqlı filmlərin də quruluşçu rejissorudur. Onun "Müqəddəs oda yanaram" və "Ümid" adlı yeni dövr filmlərində Qarabağ müharibəsinin gətirdiyi faciələr və insanın həyatda yerini tapması kimi mühüm mövzular öz əksini tapıb.

Gülbəniz Əzimzadə 2006-cı il dekabrın 7-də vəfat edib.

## Mükafatlar
* Azərbaycan SSR Lenin komsomolu mükafatı — 1980
* "Azərbaycan Respublikasının əməkdar incəsənət xadimi" fəxri adı — 2000
* Gürcüstan Respublikasının Fəxri Fərmanı

## Filmoqrafiya
* Nəsimi (film, 1973)
* Ömrün səhifələri (film, 1974)
* Beləliklə, biz başlayırıq (film, 1976)
* Dantenin yubileyi (film, 1978)
* Təkcə adanı özünlə apara bilməzsən... (film, 1980)
* Qaladan tapılan mücrü (film, 1982)
* Ötən ilin son gecəsi (film, 1983)
* Avqust gələndə (film, 1984)
* İmtahan (film, 1987)
* Qətl günü (film, 1990)
* Müqəddəs oda yanaram (film, 1991)
* Ümid (film, 1995)
* Özgə vaxtın doğma anları (film, 2002)
* Həyatın duzu (film, 2003)

## İstinadlar

## Mənbə
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.
Rimma Abdullayeva

**Rimma Əli qızı Abdullayeva** (() — Azərbaycanın əməkdar mədəniyyət işçisi (2007), film direktoru, prodüser.

## Həyatı
Rimma Abdullayeva 24 oktyabr 1931-ci ildə Ağdamda anadan olub. 1953-cü ildə Azərbaycan Xalq Təsərrüfatı İnstitutunu (indiki Azərbaycan Dövlət İqtisad Universitetini) bitirdikdən sonra "Mosfilm" kinostudiyasında film direktoru ixtisası üzrə ali kurslarda təhsil alıb.

Rimma Abdullayeva "Bir cənub şəhərində", "Qətldən sonra yeddi gün", "Yol əhvalatı", "Qaladan tapılan mücrü", "Qəm pəncərəsi", "Avqust gələndə", ЭSahilsiz gecəЭ və digər ekran əsərlərində film direktoru işləyib, Azərbaycanın görkəmli kino xadimləri ilə çiyin-çiyinə çalışıb, bu gün də sevilərək izlənilən filmlərin ərsəyə gəlməsində yaxından iştirak edib.

Rimma Abdullayeva 27 yanvar 2017-ci ildə vəfat etmişdir.

## Filmoqrafiya
# Abşeron ritmləri (film, 1970) — rol: direktor
# Avqust gələndə (film, 1984)
# Bir axşam... (film, 1985)
# Bir cənub şəhərində (film, 1969)
# Dantenin yubileyi (film, 1978)
# Ən vacib müsahibə (film, 1971)
# İmtahan (film, 1987)
# Qaladan tapılan mücrü (film, 1982)
# Qəm pəncərəsi (film, 1986)
# Qətldən yeddi gün sonra (film, 1991)
# Ötən ilin son gecəsi (film, 1983)
# Sahilsiz gecə (film, 1989)
# Sumqayıtın əks-sədası (film, 1992)
# Ürək... Ürək... (film, 1976)
# Üzeyir ömrü (film, 1981)
# Yol əhvalatı (film, 1980)

## İstinadlar
Akif Musayev (sənətçi)

**Akif Hacıbaba oğlu Musayev** () — film direktoru, icraçı prodüser, Azərbaycanın əməkdar mədəniyyət işçisi (2000) və əməkdar incəsənət xadimi.

## Həyatı
Akif Musayev 26 iyun 1942-ci ildə anadan olub. Əməkdar incəsənət xadimidir.

## Filmoqrafiya
# Bizim küçənin oğlanları (film, 1973)
# Rəqiblər (1974)
# Bir ailəlik bağ evi (film, 1978)
# Babamızın babasının babası (film, 1981)
# İşgüzar səfər (film, 1982)
# Pirverdinin xoruzu (film, 1987)
# Doğma sahillər (film, 1989)
# Gecə qatarında qətl (film, 1990)
# Bəxt üzüyü (film, 1991)
# Qara "Volqa" (film, 1994)
# Ümid (film, 1995)
# Yalan (film, 2005)
# Biz qayıdacağıq (film, 2007)
# Buta (film, 2011)

## İstinadlar
Tamara Yandiyeva

**Tamara Yandiyeva** (tam adı: *Tamara Xavajovna Yandiyeva*, ; ) — SSRİ və Rusiya aktrisası, İnquşetiyanın xalq artisti (2002).

## Həyatı
Tamara Yandiyeva 1955-ci ildə Qazaxıstanın Karaqanda vilayətində dünyaya gəlib. Sovet və Rusiya aktrisası, estrada mahnıları ifaçısı olan T.Yandiyeva Çeçen-İnquş Respublikasının, Abxaziya, Şimali Osetiya və Rusiya Federasiyasının əməkdar, İnquşetiyanın xalq artistidir. Vokalçı kimi ilk dəfə o vaxt “Loam” qrupunun üzvü olan Ruslan Naurbiyevlə ifa etdiyi "Xyu sayran xita eça" ("Sən çeşmə başına gələndə") mahnısı ilə bütün Qafqazda tanınan T.Yandiyevanın yaradıcılığının 30 illiyi 2010-cu ilin dekabrında Moskvada qeyd edilib. Bu vaxta qədər "Saxyat" ("Saat"), "Malxa İlli" ("Günəşə həsr olunmuş nəğmələr"), "Pir doaqa malx" ("Parlayan günəş") adlı üç albom buraxdıran T.Yandiyeva bu gün də ifaçılıq fəaliyyətini davam etdirir. T.Yandiyeva çəkildiyi 18 filmin 16-da baş rolları canlandırıb: "Odlu yollar", "Dağ novellası", "Babək", "Gözlə məni", "Əjdaha ili", "Müqəddəs dəmirçixananın zəngi", "Əgər sevirsənsə", "Məhəbbətin qəribəlikləri haqqında", "Şəhrizadın daha bir gecəsi", "Dağlarda uzun əks-səda", "Salam, Gülnarə Rəhimovna!", "Şəhrizadın yeni nağılları", "Şəhrizadın son gecəsi", "Xoca Nəsrəddinin qayıtması", "Adjubanın qara şahzadəsi", "Valtasar ziyarəti və ya Stalinlə bir gecə".

## Filmoqrafiya
# Dağ novellası (film, 1979)
# Babək (film, 1979)
# Gözlə məni (film, 1980)

## Xarici keçidlər
* Тамара Яндиева — официальный сайт 
* Яндиева Тамара (Фильмография)
* Тамаре Яндиевой вручили государственную награду Российской Федерации
* İzlə
Akif Rüstəmov (rejissor)

**Rüstəmov Akif Zəbi oğlu** () — Azərbaycan rejissoru, ssenarist, Azərbaycanın əməkdar mədəniyyət işçisi (2000). Azərbaycan Respublikası Prezidentinin fərdi təqaüdçüsü (2024-cü ildən).

## Həyatı
Akif Rüstəmov 27 oktyabr 1945-ci ildə Bakıda anadan olub. M.A.Əliyev adına ADİİ-nun rejissorluq fakültəsini bitirib (1968). "Azərbaycanfilm" kinostudiyasında çəkilən bir çox filmlərin II rejissorudur. Azərbaycan kino sənətinin inkişafındakı xidmətlərinə görə 18 dekabr 2000-ci ildə Azərbaycanın əməkdar mədəniyyət işçisi fəxri adına layiq görülmüşdür.

1 avqust 2024-cü ildə Azərbaycan Prezidenti İlham Əliyevin Sərəncamı ilə Azərbaycan kinematoqrafiyasının inkişafında uzunmüddətli səmərəli fəaliyyətinə görə Azərbaycan Respublikası Prezidentinin fərdi təqaüdünə layiq görülmüşdür

## Filmoqrafiya
# Uşaqlığın son gecəsi (film, 1968)
# Sevil (film, 1970)
# Gün keçdi (film, 1971)
# Qızıl qaz (film, 1972)
# Nəsimi (film, 1973)
# Dədə Qorqud (film, 1975)
# Dərviş Parisi partladır (film, 1976)
# Şir evdən getdi (film, 1977)
# Babək (film, 1979)
# Birisigün, gecəyarısı... (film, 1981)
# Nizami (film, 1982)
# Gümüşgöl əfsanəsi (film, 1984)
# Bağ mövsümü (film, 1985)
# Burulğan (film, 1986)
# Təxribat (film, 1989)
# Qonaq-qaralı ev (film, 1992)
# O dünyadan salam (film, 1991)
# Ölüm növbəsi (film, 2009)
# Mənim ağ şəhərim (film, 1993)
# Nə gözəldir bu dünya... (film, 1999)
# Güllələnmə təxirə salınır!... (film, 2002)
# Küçələrə su səpmişəm (film, 2004)
# Girov (film, 2005)
# Unudulmuş qəhrəman (film, 2005)
# Qala (film, 2008)
# Hökmdarın taleyi (film, 2008)
# Aktrisa (film, 2011) (tammetrajlı bədii film) — ikinci rejissor
# Sübhün səfiri (film, 2012)
# Eviniz abad (film)

## İstinadlar
Tahir Tahirov

**Tahir Rəşid oğlu Tahirov** () — Azərbaycan teatr rəssamı, rəngkar, Azərbaycan Respublikasının xalq rəssamı (2013).

## Həyatı
T.Tahirov 1973-cü ildə Azərbaycan Dövlət İncəsənət İnstitutunun rəssamlıq fakültəsini bitirmişdir. O, müxtəlif vaxtlarda Akademik Milli Dram Teatrında, Dövlət Gənc Tamaşaçılar Teatrında, Dövlət Rus Dram Teatrında bir çox tamaşaların bədii həllini vermişdir. O, bir müddət Dövlət Akademik Opera və Balet Teatrında quruluşçu rəssam vəzifəsində çalışmışdır. T.Tahirov Opera və Balet Teatrının səhnəsində F.Əmirovun "Sevil", "Min bir gecə", "Nizami", C.Verdinin "Travita" operalarına, Donisettinin "Arlekinada", P.İ.Çaykovskinin "Romeo və Cülyetta", T.Bakıxanovun "Xəzər balladası", X.Mirzəzadənin "Ağ və Qara", Q.Qarayevin "Leyli və Məcnun", "Don Kixot" baletlərinin səhnə tərtibatının və geyim eskizlərinin müəllifidir. T.Tahirov bir çox dövlət əhəmiyyətli tədbirlərin quruluşçu rəssamı olmuşdur. Onların sırasında Qanlı Yanvar hadisələrinin ildönümü, M.Dilbazi, S.Vurğun, Ə.Əliyev, Füzuli, Prezidentin and içmə mərasimi və başqaları vardır. 30 may 2002-ci ildə əməkdar rəssam, 25 iyun 2013-cü ildə Zirvə mükafatına və 25 iyun 2013-cü ildə xalq rəssamı adına layiq görülmüşdür. 5 mart 2018-ci ildə Sənətkar medalı almışdır.

## Filmoqrafiya
* Babək (film, 1979)
* Şeytan göz qabağında (film, 1987)
* Yoxlama (film, 2006)
* Cavad xan (film, 2009)
* Sübhün səfiri (film, 2012)
* Qorxma, mən səninləyəm! 1919 (film, 2013)

## İstinadlar

## Xarici keçidlər

* Azərbaycanda dövlət tədbirlərinin məşhur rəssamı Tahir Tahirov
* Tahir Tahirov. Sənətkar ömrü - TEAS Press
Məhəmməd Verdizadə

**Məhəmməd Verdizadə** — Azərbaycan aktyoru.

## Həyatı
Məhəmməd Verdizadə 1959-cu ildə Kəlbəcərdə anadan olmuşdur. Üç yaşında ikən ailəvi Laçına, oradan Yardımlıya köçmüş, buna görə də orta təhsilini 8-ci sinfə qədər Yardımlıda alıb. Şamaxıya köçdükdən sonra orta məktəbi orada bitirir. Əvvəlcə Xalq Təsərrüfatı İnsitutunda oxumağa başlayan aktyor, sonrada burada təhsilini yarımçıq qoyub İnsəcənət İnstitutuna daxil olur. 1976-1980-ci illərdə həmin institutda təhsil alır. Hələ II kursda oxuyarkən "Babək" filminin foto sınağında iştirak etmişdir. Çəkilişlər başlayan zaman Məhəmməd Verdiyev artıq III kursda təhsil alırdı. İnstitutu bitirdikdən sonbra bir müddət orada dərs deyir və Tədris Teatrında çalışır. Orada Elmira Məlikovanın rejissorluğu ilə hazırlanan Cəfər Cabbarlının "Aydın" tamaşasında Dövlət bəy rolunu ifa edir.

20 il müddətində Rusiyanın Tver vilayətində yaşamış və 2016-cı ildə Azərbaycana geri dönmüşdür.

## Filmoqrafiya
# Babək (film, 1979)
# Təxribat (film, 1989)
# Həm ziyarət, həm ticarət... (film, 1995)
# Yasmin (serial, 2013) (Rusiya)
# Ştamp (film, 2016)
# Yuxu kimi (teleserial, 2019)

## İstinadlar

## Mənbə
* "Babəkin oğlu" 20 ildən sonra Azərbaycanda
Mayis Ağabəyov

**Mayis Əlişir oğlu Ağabəyov** () — Azərbaycan kino rəssamı, inzibatçı, rəssam assistenti, geyim rəssamı və dekor rəssamı, Azərbaycan Respublikasının xalq rəssamı (2000).

## Həyatı
Mayis Əlişir oğlu Ağabəyov 1 may 1941-ci ildə Bakıda anadan olub. 1961-ci ildə Azərbaycan Dövlət rəssamlıq məktəbini bitirmişdir. 1969-cu ildə Moskvada Ümumittifaq Dövlət Kinematoqrafiya İnstitutunun rəssamlıq fakültəsini bitirərək, "Azərbaycanfilm" kinostudiyasında quruluşçu rəssam kimi fəaliyyətə başlamışdır. 1965-ci ildən bir sıra Beynəlxalq və Respublika sərgilərində kino və rəngkarlıq əsərləri ilə iştirak etmişdir. 1996-cı ildən Azərbaycan Dövlət Mədəniyyət və İncəsənət Universitetində pedaqoji fəaliyyət göstərmişdir. Azərbaycan Dövlət Rəssamlıq Akademiyasında "Akademik rəngkarlıq" kafedrasının professoru olmuşdur.

Mayis Ağabəyov 2020-ci il iyun ayının 17-də 79 yaşında vəfat etmişdir.

## Mükafatları
* "Azərbaycan Respublikasının əməkdar rəssamı" fəxri adı — 4 mart 1992 və 3 fevral 1993
* "Azərbaycan Respublikasının xalq rəssamı" fəxri adı — 18 dekabr 2000
* Təsviri sənət nominasiyasında "Humay" milli mükafatı — 26 aprel 2012

## Filmoqrafiya

## İstinadlar
Hamid Azayev

**Hamid Hadidoviç Azayev** () — Teatr və kino aktyoru. X.Nuradilov adına Çeçenistan Dövlət Dram teatrının aktyorudur. Çeçen-İnquş MSSR-in əməkdar artisti, Çeçenistanın xalq artistidir.

## Həyatı
5 mart 1948-ci ildə Qazaxıstanın Semipalatinsk vilayətinin Novopokrovski rayonunun Alekseyevka kəndində anadan olmuşdur. 1967-ci ildə Çeçen-İnquş MSSR-in Dışne-Vedeno kəndində orta məktəbi bitirmişdir. 1973-cü ildə Rusiya Teatr İncəsənəti İnstitutunu bitirmişdir. Həmin ildən indiyə kimi Çeçenistan Dövlət Dram teatrında işləyir.

## Filmoqrafiya
# Babək (film, 1979)
# Birisigün, gecəyarısı... (film, 1981)

## Xarici keçidlər
* Азаев, Хамид Хадидович
Fateh Fətullayev

**Fateh Mirzə Möhsün oğlu Fətullayev** () — Azərbaycan teatr və kino aktyoru, Azərbaycan SSR əməkdar artisti (1949).

## Həyatı
Fateh Fətullayev 1909-cu ildə Lənkəranda Mirzə Möhsün Fətullazadənin (1885–1936) ailəsində dünyaya göz açıb. Ailənin böyük oğlu idi. Əsl adı Fətulla olub. Ancaq şair Hüseyn Cavidin təkidi ilə adını dəyişib Fateh qoyub. O, çox sayda teatr tamaşasında oynamış və onlara quruluş vermiş, çox filmlərdə rol almışdır. Ən məşhur rolları "Ögey ana"da Arif, "Bir məhəlləli iki oğlan"da Əliqulu, "Qaraca qız"da bəy obrazlarıdır. 1983-cü ildə Bakı şəhərində vəfat etmişdir.

## Ailəsi
Fateh Fətullayevin üç qardaşı olub. Ümumiyyətlə bu ailədə böyüyən dörd oğul və onların ardıcılları Azərbaycanın tanınmış sənətkarlarına çevrilmişlər. Birinci qardaşı Nüsrət Fətullayev (1911–1987) rəssam olub və Azərbaycan milli teatr rəssamlığının formalaşmasında, inkişafında böyük xidmətlər göstərib. İkinci qardaşı Şəmsəddin Fətullayev (1913–1975) konservatoriyada təhsil almışdı. Bir müddət Hüseyn Ərəblinski adına Sumqayıt Dövlət Dram Teatrının musiqi hissə müdiri, Musiqili Komediya Teatrında baş dirijor işləmişdi. Bəstəkarlar İttifaqının üzvü idi. Üçüncü qardaşı Nurəddin Fətullayev (1916–1973) Bəstəkarlar İttifaqının üzvü idi. Qardaşı Şəmsəddindən sonra uzun müddət Akademik Milli Teatrda musiqi hissə müdiri işləyib. Nurəddin Fətullayevin oğlu Hafiz Fətullayev də aktyor və rejissor idi. Nüsrət Fətullayevin həyat yoldaşı Hökümə Qurbanova məşhur aktrisa və SSRİ xalq artisti, qızı Vəfa Fətullayeva isə tanınmış aktrisa olmuşdur.

## Mükafatları
* "Azərbaycan SSR əməkdar artisti" fəxri adı — 21 iyul 1949
* "Əməkdə fərqlənməyə görə" medalı — 9 iyun 1959

## Filmoqrafiya
* Aygün (film, 1960)
* Babək (film, 1979)
* Bakıda küləklər əsir (film, 1974)
* Bəxtiyar (film, 1955)
* Bir məhəllədən iki nəfər (film, 1957) — usta Əli
* Böyük ömrün anları (film, 2006)
* Əsl dost (film, 1959)
* Fətəli xan (film, 1947)
* Görüş (film, 1955)
* Xatirələr sahili (film, 1972)
* İyirmialtılar (film, 1966)
* Kəndlilər (film, 1939)
* Qaraca qız (film, 1966)
* Mahnı belə yaranır (film, 1957)
* Min birinci söz (film, 1997)
* Ögey ana (film, 1958)
* Vulkana doğru (film, 1977)

## İstinadlar

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004, səh. 51.
Əli Zeynalov

**Əli Yusif oğlu Zeynalov** () — Azərbaycanın teatr və kino aktyoru, Azərbaycan SSR xalq artisti (1964), Azərbaycan SSR əməkdar artisti (1955), Ermənistan SSR əməkdar artisti (1939), M. F. Axundov adına Azərbaycan SSR dövlət mükafatı laureatı (1965).

Xalq artisti Əli Zeynalov Azərbaycan teatr və kino sənətində səhnə və ekran hadisələrini real həyat faktı kimi təqdim edən, yaratdığı maraqlı, dolğun rolları tamaşaçıların həmsöhbətinə çevirən istedadlı aktyorlarımızdan biri olub.

## Həyatı
Əli Yusif oğlu Zeynalov 5 aprel 1913-cü ildə Salyanda anadan olub. Atası Yusif Zeynalov (1887–1965) ilk əlifba kitabının müəllifidir. Uzun illər pedaqoji fəaliyyətlə məşğul olub. Əli Zeynalov da öz atasının yolunu davam etdirib. Pedaqoji təhsil alıb. Aktyorluğa marağı böyük olduğundan müxtəlif dərnəklərə üz tutub. 1928-ci ildə Biləsuvar kənd cavanlarının hazırladığı "Şeyda" tamaşasındakı baş rolu ilə çoxlarının rəğbətini qazanıb. Bakı Pedaqoji və Teatr Texnikumlarını (1933) bitirdikdən sonra o, bir müddət Moskva teatrlarında istehsalat təcrübəsi keçib, geri döndükdən sonra Şəki Dövlət Dram Teatrında işləyib.

## Yaradıcılığı

İrəvan Tearında (1934–1935), Dram Teatrında (1945–1975) işləyib. Əli Zeynalovun uzun illər rejissor Tofiq Kazımovla fəal yaradıcılıq əlaqəsi ona gözəl sənət uğurları gətirib. İlyas Əfəndiyevin "Sən həmişə mənimləsən" pyesində bu iki sənətkar – quruluşçu rejissor Tofiq Kazımov və Həsənzadə rolunun ifaçısı Əli Zeynalov böyük uğur əldə ediblər. Yumşaq tembrli gözəl səsə, aydın diksiyaya malik olan Əli Zeynalov bədii qiraət ustası kimi də tanınmışdı. İncəsənət İnstitutunda "səhnə danışığı" fənnindan dərs deyib.

Əli Zeynalov "İki ömrüm olsaydı…" kitabının müəllifidir. O, 1975-ci ildə səhnəni tərk etməsini belə açıqlayıb: "Bir gün teatrın direktoru məni yanına çağırıb dedi ki, "Vaqif" tamaşasını bərpa edirik. Götür Vaqifi yaz. — Nə? Ələsgər Ələkbərovdan, Kazım Ziyadan sonra mən – Vaqif? — Onda I pərdədə Vaqifi görməyə gələn kəndlilərdən birinin rolunu yaz. Bunu eşidəndən sonra otaqdan çıxıb truppa müdiri Qürbətin yanına gəldim, ondan bir qələm-kağız aldım, ərizə yazaraq teatrdan getdim. Mən belə teatrda işləyə bilməzdim."

Əli Zeynalov 1988-ci ildə dünyasını dəyişib. Yasamal qəbristanlığında dəfn edilib.

## Ailəsi
Aktrisa Mirvari Novruzovanın həyat yoldaşıdır.

## Mükafatları
* "Ermənistan SSR əməkdar artisti" fəxri adı — 22 fevral 1939
* "Azərbaycan SSR əməkdar artisti" fəxri adı — 30 aprel 1955
* "Azərbaycan SSR xalq artisti" fəxri adı — 29 iyun 1964
* M. F. Axundov adına Azərbaycan SSR dövlət mükafatı — 28 aprel 1965
* Azərbaycan SSR Ali Sovetinin Fəxri fərmanı — 23 aprel 1973; 1 iyun 1974

## Filmoqrafiya

## Xatirəsi
Azərbaycan televiziyasında istehsal edilmiş *Alqışlar ən böyük mükafatımdır* adlı qısametrajlı, sənədli televiziya filmi həsr olunmuşdur.

## İstinadlar

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 52.

## Xarici keçidlər
* Səda — Əli Zeynalovun doğum günüdür (04.04.2016)
Elxan Cəfərov

**Elxan Pərviz oğlu Cəfərov** () — Azərbaycan kino aktyoru və rejissoru, Azərbaycan Respublikasının əməkdar incəsənət xadimi (2016).

## Həyatı
Elxan Pərviz oğlu Cəfərov 29 aprel 1967-ci ildə Bakı şəhərində anadan olmuşdur. 1984-cü ildə Moskva şəhərində Ümumittifaq Kinematoqrafiya  institutuna daxil olmuşdur.1985-88-ci illərdə SSRİ hərbi dəniz donanması sıralarında hərbi qulluqda olmuşdur. 1990-cı ildə institutu bitirdikdən sonra Dövlət “Yuğ”teatrında aktyor kimi fəaliyyətə başlamışdır. 1995-1997-ci illərdə Dövlət Tele-Radio verilişləri nəzdindəki “Proloq” studiyasınin bədii rəhbəri işləmişdir. Professional Kinorejissorlar Gildiyasının İdarə Heyətinin üzvüdür. 

Ssenarist Mailə Muradxanlının oğlu, aktrisa Gülzar Qurbanova həyat yoldaşıdır.

## Fəaliyyəti
Elxan Cəfərov hələ uşaq yaşlarında bir neçə filmə çəkilib. Onun ifa etdiyi çoxsaylı uşaq rolları arasında A. Dovjenko adına kinostudiyanın “Hazır ol, əlahəzrət” (1977) filmində şahzadə rolu da var. Hazırda rejissordur, klip və filmlər çəkir.

## Ad və mükafat
*"Dolu" filminə görə "Ən yaxşı rejissor işi" nominasiyasında "Qızıl Pəri" mükafatı (2015)
*Azərbaycanın Əməkdar incəsənət xadimi (29 iyul 2016-cı il)

## Filmoqrafiya
***Aktyor kimi***
# Sevinc buxtası (film, 1977) (tammetrajlı bədii film) (rol: Atamoğlan)
# Şir evdən getdi (film, 1977) (tammetrajlı bədii film) (rol: Rüstəm)
# Bağçada rahat yer (film, 1978) (qısametrajlı bədii film) (rol: Fazil)
# Mən mahnı qoşuram (film, 1979) (tammetrajlı bədii film) (rol: Nadir)
# Qəribə adam (film, 1979) (tammetrajlı bədii film) (rol: uşaq)
# Bağ mövsümü (film, 1985) (tammetrajlı bədii film) (rol: Adil)
# Təxribat (film, 1989) (tammetrajlı bədii film) (rol: Zaur)
# Kənar adamlar (film, 1992) (tammetrajlı bədii film) (rol: Ayaz)
# Beşmərtəbəli evin altıncı mərtəbəsi (film, 1996) (tammetrajlı bədii film) (rol: Zaur)
# Qonşu qadın (film, 2015) (qısametrajlı bədii film) (rol: qadının əri)

***Rejissor kimi***
# Məhbus (film, 1995) (qısametrajlı bədii televiziya filmi)
# Əlvida (film, 2007) (tammetrajlı bədii film)
# Qarabağdır Azərbaycan (film, 2009) (sənədli-bədii film)
# Əlavə təsir (film, 2010) (tammetrajlı bədii film)
# Dolu (film, 2012) (tammetrajlı bədii film)
# Yarımçıq xatirələr (film, 2015) (tammetrajlı bədii film)
# Cümhuriyyətin 9 şəkli (film, 2018)
# Cənnət yuxusu (film, 2025)

***Ssenari müəllifi kimi***
# Beşmərtəbəli evin altıncı mərtəbəsi (film, 1996) (tammetrajlı bədii film)

***Filmi səsləndirən kimi***
# Kitabi Dədə Qorqud. Basat və Təpəgöz (film, 2003) (səs: Basat)
# Əbədi ezamiyyət (film, 2016) (sənədli film)

## İstinadlar
Kamilə Babayeva

**Kamilə Babayeva** () — Aktrisa, teleaparıcı

## Həyatı
Kamilə Babayeva 11 avqust 1974-cü ildə Bakıda anadan olub.1981-1991-ci illərdə Bakı şəhər 7 saylı Məmməd Rahim adına orta məktəbdə təhsil alıb. 1983-1990-cı illərdə 2 saylı musiqi məktəbində təhsil alıb. 1991-1993-cü illərdə BDU-nun nəzdində qızlar kollecində təhsil alıb, 1994-1998-ci illərdə isə M.F.Axundov adına Azərbaycan Pedaqoji Rus dili və Ədəbiyyat İnstitutunda (indiki Bakı Slavyan Universiteti) təhsil alıb.

## Karyerası
1993-cü ildə ANS TV-də xəbər aparıcısı kimi fəaliyyət göstərib.

1994-cü ildə BMT TV-də diktor kimi fəaliyyət göstərib.

1995-ci ildə Vahid TV-də veriliş aparıcısı olub.

## Filmoqrafiya
# Bağ mövsümü (film, 1985) – rol: Ağabalanın qızı
# Acılar bitməz (film, 2009) – rol: Ayla
# Aramızda qalsın (film, 2011-2013) – rol: Yeganə
# Vəkil hanı? (film, 2011) – rol: Nigar
# Evləri göydələn yar (film, 2010) – rol: təyyarə bələdçisi
# "Kralların Savaşı" (musiqili film, 2020) – rol: Su kraliçası
# Hozu Cangüdən (film, 2022) – rol: Aynur (Hozunun bacısı)

## İstinadlar

## Xarici keçidlər
Ramiz Əliyev

**Ramiz Əliyev** () — kinorejissor.

## Həyatı
1956-cı ildən kinoda fəaliyyət göstərmişdir. Rejissor köməkçisi kimi fəaliyyətə başlayan Ramiz Əliyev müxtəlif illərdə rejissor assistenti, ikinci rejissor və rejissor kimi Azərbaycan kinosuna töhfələr vermişdir. 14 yanvar, 2022-ci ildə Niderlandın Dodrext şəhərində yerləşən xəstəxanada vəfat etmişdir.

Hollandiyada yaşayırdı.

## Filmoqrafiya
# Ağdam bu gün, sabah (film, 1990)
# Ağdam nemətləri (film, 1991)
# Azadlığa gedən yollar (film, 1990)
# Azərbaycan-89 (film, 1989)
# Bağlı qapı (film, 1981)
# Bakıda küləklər əsir (film, 1974)
# Balıqların harayı (film, 1990)
# Bəyin oğurlanması (film, 1985)
# Biznes konqresi (film, 1990)
# Boz qurdun harayı (film, 1991)
# Dəli Kür (film, 1969)
# Dərnəgül dəyirmanı (film, 1991)
# Dünən, bu gün və... (film, 1989)
# Əmək və qızılgül (film, 1962)
# Həm ziyarət, həm ticarət... (film, 1995)
# Xatirələr sahili (film, 1972)
# İnama qayıdış (film, 1992)
# İnsan məskən salır (film, 1967)
# İstintaq (film, 1979)
# Koroğlu (film, 1960)
# Qayınana (film, 1978)
# Qəribə adam (film, 1979)
# Qızmar günəş altında (film, 1957)
# Leyli və Məcnun (film, 1961)
# Mənim çörəkli dünyam (film, 1991)
# Möcüzələr adası (film, 1963)
# O olmasın, bu olsun (film, 1956)
# O qızı tapın (film, 1970)
# Otel otağı (film, 1998)
# Ögey ana (film, 1958)
# Ölsəm... bağışla (film, 1989)
# Özgə ömür (film, 1987)
# Park (film, 1983)
# Sevinc buxtası (film, 1977)
# Səmt küləyi (film, 1973)
# Skripkanın sərgüzəşti (film, 1972)
# Şəhidlər və qazilər (film, 1991)
# Şir evdən getdi (film, 1977)
# Tütək səsi (film, 1975)
# Vətən mənə oğul desə (film, 1996)
# Yaşamaq gözəldir, qardaşım! (film, 1966)
# Yenilməz batalyon (film, 1965)

## İstinadlar
Vaqif İbrahimoğlu

**Vaqif İbrahimoğlu** () — Azərbaycan novator teatr rejissoru.

## Həyatı
Vaqif İbrahimoğlu 18 oktyabr 1949-cu ildə Bakı şəhərinin Mərdəkan qəsəbəsində anadan olmuşdur. 1967-ci ildə Azərbaycan Dövlət Mədəniyyət və İncəsənət İnstitutunun dram və kino aktyorluğu fakültəsinə daxil olmuş, 1972-ci ildə həmin institutu bitirmişdir. 1973–1976-cı illərdə Azərbaycan Dövlət Gənc Tamaşaçılar Teatrında aktyor kimi çalışmışdır. 1976–1979-cu illərdə Azərbaycan Teatr Cəmiyyətinin nəzdindəki Eksperimental Teatr Studiyasında, 1979–1982-ci illərdə Tədris Teatrında Bədii rəhbər, 1982–1989-cu illərdə isə Azərbaycan Dövlət Musiqili Komediya Teatrında baş rejissor vəzifəsində fəaliyyət göstərmişdir.

Azərbaycan Milli Akademik Dram Teatrında, Türkiyənin Ankara və Bursa teatrlarında, Estoniyanın Uqala Teatrında tamaşalar hazırlamışdır. 1989-cu ildən YUĞ Teatrının bədii rəhbəri vəzifəsində çalışmışdır. 1992-ci ildə YUĞ Teatr-Studiyası dövlət statusu almışdır.

Vaqif İbrahimoğlu "YUĞ" teatrında 1989-cu ildən həyatının sonuna qədər 90-a yaxın tamaşaya quruluş vermişdi.

22 may 1991-ci ildə Azərbaycan Respublikasının əməkdar incəsənət xadimi fəxri adı ilə təltif olunub. AzTXİ-nin təsis etdiyi "Qızıl Dərviş" mükafatı laureatı, ADMİU-nun dosenti idi. 2006-cı ildən Azərbaycan Respublikası Prezidenti təqaüdü alırdı.

Vaqif İbrahimoğlu 12 may 2011-ci ildə Bakıda vəfat etmişdir.

## Xatirəsi
2019-cu ilin martında Bakıda Vaqif İbrahimoğlunun xatirəsinə həsr olunmuş "Boş məkanın dolğunluğu" adlı eksperimental tamaşalar festivalı keçirilmişdir.

## Filmoqrafiya
# Dantenin yubileyi (film, 1978)
# Bağlı qapı (film, 1981)
# Əlavə iz (film, 1981)
# Qəm pəncərəsi (film, 1986)
# Qurama (film, 1995)
# Otel otağı (film, 1998)
# Dağın nəvəsi (film, 2002)
# Pəri qala (film, 2007)
# Sahə (film, 2010)

## İstinadlar

## Xarici keçidlər
* Həsənağa Turabov erməni qadınını necə susdurdu?
* "Yuğ"un gələcək aqibəti — Vaqif İbrahimoğlu yenə "Yuğ"da "yaşayacaqmı?"
* https://publika.az/news/musahibe2/56512.html
Viktor Dəmirtaş

**Viktor Dəmirtaş** () — Ukrayna aktyoru.

## Həyatı
Viktor Dəmirtaş 15 iyun 1947-ci ildə Ukraynanın paytaxtı Kiyev şəhərində anadan olmuşdur. 1972-ci ildə Ümumittifaq dövlət mədəniyyət institutunu, V. Belokurovun emalatxanasını bitirmişdir. 2008-ci ildə Ukraynanın əməkdar artisti adını, 2017-ci ildə xalq artisti adını almışdır.

## Filmoqrafiya
# Bağlı qapı (film, 1981)
# Əlavə iz (film, 1981)
# Əzablı yollar (film, 1982)
# Özgə ömür (film, 1987)
# Ölsəm... bağışla (film, 1989)

## İstinadlar
Elçin Məmmədov (incəsənət xadimi)

**Elçin Mehdi oğlu Məmmədov** () — Azərbaycan teatr rəssamı, Azərbaycan Respublikasının əməkdar incəsənət xadimi (1991), Azərbaycan SSR Dövlət mükafatı laureatı (1984).

## Həyatı
Elçin Məmmədov 29 may 1946-cı ildə Mehdi Məmmədov və Barat Şəkinskayanın ailəsində anadan olmuşdur. O, məktəbi bitirdikdən sonra Azərbaycan Dövlət İncəsənət İnstitutunun Rəssamlıq fakültəsinə daxil olmuşdur.

Elçin Məmmədov uşaqlıq dostu Azərpaşa Nemətovun Gənc Tamaşaçılar Teatrında rus dilində quruluş verdiyi "Mənim qardaşım klarnetdə çalır" tamaşasının rəssamı olub və bu onun professional səhnədəki ilk işi olmuşdur.

Bakıda fəaliyyət göstərən bütün teatrlarda, eyni zamanda Moskva, Arxangelsk, Serebrovskidə də 100-dən çox tamaşada rəssamlıq edib. O təkcə Bakıda deyil, həmçinin Naxçıvan, Gəncə, Lənkəran, Sumqayıt, Mingəçevir teatrlarında da bir çox əsərlərə səhnə tərtibatı vermişdir.

Elçin Məmmədov Akademik Milli Dram Teatrında, Azərbaycan Dövlət Musiqili Teatrında, Azərbaycan Dövlət Gənc Tamaşaçılar Teatrında, Azərbaycan Dövlət Rus Dram Teatrında bir sıra tamaşaların rəssamı olmuşdur. Məmmədov Azərbaycan Dövlət Akademik Milli Dram Teatrının baş rəssamı olmuşdur.

Rəssam Akademik Milli Dram Teatrında M. F. Axundovun "Xırs quldurbasan", C. Məmmədquluzadənin "Dəli yığıncağı", H. Cavidin "İblis", M. Qorkinin "Meşşanlar", S. Vurğunun "İnsan", V. Şekspirin "Hamlet"; Azərbaycan Dövlət Gənc Tamaşaçılar Teatrında C. Məmmədquluzadənin "Danabaş kəndinin məktəbi", N. Nərimanovun "Şamdan bəy", Anarın "Keçən ilin son gecəsi", R. Vaqnerin "Salam, Hotsi"; Azərbaycan Dövlət Rus Dram Teatrında M. Qorkinin "Həyatın dibində", R. Durkonun "Mənim məhəbbətim Elektra", H. Andersenin "Qar kraliçası", H. Cavidin "Şeyx Sənan", M. Şatrovun "Amansız oyunlar" və sair tamaşaların rəssamı olmuşdur. Elçin Məmmədovun rəssam kimi quruluş verdiyi son tamaşa Azər Paşa Nemətovun "Hamlet" tamaşası olmuşdur.

Elçin Məmmədov 18 fevral 2001-ci ildə Bakı şəhərində vəfat etmişdir.

## Mükafatları
Elçin Məmmədov "İblis" tamaşasına verdiyi tərtibata görə 1984-cü ildə Azərbaycan Dövlət Mükafatı laureatına, 22 may 1991-ci ildə Əməkdar incəsənət xadimi fəxri adına və 1999, 2001-ci illərdə Azərbaycan Teatr Xadimləri İttifaqının "Qızıl Dərviş" mükafatına layiq görülmüşdür.

## Filmoqrafiya

## İstinadlar
Aleksandr Kalyagin

**Aleksandr Kalyagin** () – rus aktyor, RSFSR xalq artisti (1983).

## Həyatı
Aleksandr Aleksandroviç Kalyagin 25 may 1942-ci ildə Kirov vilayətinin Malmıj şəhərində anadan olub. B.Şukin adına Teatr Məktəbində təhsil alıb (1965). Moskva Dram Teatrında, Yermoloyeva adına Teatrda, A.Çexov adına MXAT-da (1971) aktyor, "Et cetera" Moskva Teatrında bədii rəhbər (1993), bundan başqa kinoaktyor və kinorejissor kimi çalışıb. "İstintaq" filmindəki roluna görə SSRİ dövlət mükafatına layiq görülüb (1981). Rusiyanın xalq artistidir (1983).

## Filmoqrafiya
;Azərbaycan filmlərindən:
* İstintaq (film, 1979)
* Bağlı qapı (film, 1981)
* Park (film, 1983)
* Özgə ömür (film, 1987)
Yafət Xeyirov

**Yafət Xeyirov** — Azərbaycanlı kino montajçısı

## Həyatı
Yafə Xeyirov 1965-ci il mayın 16-da Quba rayonunun Susay kəndındə ziyalı ailəsində anadan olub. 1980-ci ildə Bakı Rabitə
Elektrotexnikumuna daxil olub. 1984-cü ildə oranı qırmızı diplomla bitirib. Həmin il Azərbarcan Televiziya və Radio Verilişləri Komitəsində videomühəndis vəzifəsinə işə qəbul olunub və Moskva şəhərinə hərbi qulluğa göndərilib. Hərbi qulluğu bitirdikdən sonra televiziyada əmək fəaliyyətinə başlayıb. 1987-ci ildə Moskvada Ostankinoda ixtisas artırma inistitutunda oxuyub.﻿ 240-a yaxın sənədli televiziya filmlərinin montaj rejissorudur. Hal-hazırda Aztv-nin Xəbərlər departamentində ölkə başçısının xarıcı və daxili siyasətinin tamaşaçı kütləsinə çatdırılması ilə məşğul olur. Əmək fəaliyyəti, Azərbaycan Dövlət Televiziya və Radio Verilişləri Qapalı Səhmdar Cəmiyyətininin sədri Arif Alışanov və prezident İlham Əliyev tərəfindən qiymətləndirilərək 2011-ci il noyabrında 10-da "Tərəqqi medalı" ilə təltif olunub. Ailəlidir, iki övladı var.﻿

## Filmoqrafiya
# 20 il. Müstəqillik (film, 2011)
# Abbas Səhhət (film, 2007) (qısametrajlı sənədli film) (Aztv)-montaj
# Afurca nağılı (film, 2007)
# Ağ adam (film, 2004)
# Ağdamlı günlərimiz (film, 2001)
# Ah, ədalət!
# Axıska türkləri (film, 2008)
# Akademik Yusif Məmmədəliyev (film, 2005)
# Almas Yıldırım (film, 2004)
# Aşiqlər (film, 2008)
# Atəşgah (film, 2001)
# Bakı oğrusu
# Bal arısı (film, 2000)
# Cabir Novruz (film, 2002)
# Cümhuriyyət generalları (film, 2006)
# Çay daşı (film, 2001)
# Dəvətnamə (film, 2003)
# Ey, Vətən! (film, 1995)
# Əhməd Bakıxanov (film, 2003)
# Əsrin şahidi (film, 2002)
# Göylər sonsuz bir dənizdir (film, 1995)
# Gülüş sanatoriyası (film, 1989)
# Hacı Arif (film, 1995)
# Haradasan, Mübubət? (film, 2002)
# İki ömür (film, 2000)
# İrəvan teatrı (film, 2003)
# İsrafil müəllim (film, 2003)
# Qara Qarayev (film, 2003)
# Qədim Gəncə (film, 2003)
# Qədim Şəmkir (film, 2003)
# Qobustan (film)
# Qonşu qonşu olsa... (film, 1989)
# Qudyalçay (film, 2001)
# Mədəniyyət salnaməsi (film, 2001-2004)
# Mir Teymur (film, 2003)
# Mirzə Fətəli Axundov Adına Kitabxana (film, 2003)
# Nağılların Dərbəndi (film, 2006)
# Nəbatət bağı (film, 2001)
# Nəriman Əliyev (film, 2005)
# Oqtay Ağayev. Ötən günlər (film, 2004)
# Pənah Xəlilov (film, 2001)
# Rəfibəylilər (film, 2009)
# Sara Qədimova (film, 2003)
# Seyid Nigari (film, 2004)
# Səhnəmizin Yaşarı (film, 1996)
# Sən həmişə mənimləsən (film, 1987)
# Sumqayıtın əks-sədası (film, 1994)
# Şamaxı abidələri (film, 2007)
# Şəki teatrında (film, 2006)
# Uluxanlı məktəbi (film, 2007)
# Usta Vaqif (film, 2006)
# Vulkanla üz-üzə (film, 2001)
# Yalçın (film, 2004)
# Yanmış körpülər (film, 2007)
# Yorulmamışam. Rövşən Behcət (film, 2007)
# Yuva qurdum söz içində. Məmməd Alim (film, 2007)
# Zəlimxan dastanı (film, 2007)
Əhməd Salahov

**Salahov Əhməd Məmməd oğlu** — Azərbaycan teatr və kino aktyoru, Azərbaycanın əməkdar artisti (2002).

## Həyatı
Əhməd Salahov 22 fevral 1964-cü ildə Bakıda anadan olub. 172 saylı məktəbdə orta təhsil alıb. 1988-ci ildə İncəsənət İnstitutunun dram və kino aktyorluğu fakültəsi bitirib. Gənc Tamaşaçılar Teatrında (1988-1991) çalışıb. “Ölüm Cəzası” (Lenfilm, 1986), “Kişilər Ağlamır” (2003, serial, Mosfilm)” filmlərində çəkilib. 13-cü Ümumittifaq kinofestivalının laureatı (1986), əməkdar artist (2002) Əhməd Salahov 1992-ci ildən Bakı Bələdiyyə Teatrında çalışır.

## Filmoqrafiya
# Bakı oğrusu
# Bəyaz həyat (film, 2003)
# Bircəciyim (film, 1986)
# Əlvida (film, 2007)
# Həyat varsa... (serial, 2012-2014)
# Kənar adamlar (film, 1992)
# Qaydasız döyüş (film, 2009)
# Nizami (film, 1982)
# Ruhun abidəsi (film, 2003)
# Sonun başlanğıcı (film, 2013)
# Sən həmişə mənimləsən (film, 1987)
# Şəbəkə (film, 2011)
# Toy gecəsi (serial, 2013)
# Yaddaş (film, 2010)
# Yaradılış hikməti (film, 2003)
# Zirzəmi (film, 1990)
# Cehizsiz gəlinlər (serial, 2016)

## İstinadlar

## Xarici keçidlər
* Mədəniyyət yazarı Vasif Ayanın "Şəxsi əşyalar" adlı müəllif layihəsinin qonağı əməkdar artist Əhməd Salahovdur, YouTube
Kazım Kazımzadə

**Kazım Məmmədəli oğlu Kazımzadə** () — Azərbaycan rəssamı, Azərbaycan SSR xalq rəssamı (1964) və əməkdar incəsənət xadimi (1943). Stalin mükafatı (1950) və Azərbaycan SSR Dövlət mükafatı (1986) laureatı.

## Həyatı
1913-cü il avqustun 10-da Bakı şəhərində anadan olmuşdur. 1936-cı ildə Azərbaycan Rəssamlıq Texnikumunu, 1960-cı ildə İ.Y.Repin ad. Leninqrad Boyakarlıq, Heykəltəraşlıq və Memarlıq İnstitutunu bitirmişdir. İlk dövrdə Nizaminin "İsgəndərnamə" ("İqbalnamə"), "Sirlər xəzinəsi" (1940), "Leyli və Məcnun" (1947), "Xosrov və Şirin" (1948) poemalarına, eləcə də uşaqlar üçün işlənmiş "Fitnə", "Sehrli üzük", "İsgəndər və çoban" kitablarına illüstrasiyalar çəkmişdir. "Cəbhə yollarında" (1943) rəsmlər silsiləsində müharibənin fəlakətlərini əks etdirmişdir. Yaradıcılığında Sovet dövrünə xas olan siyasi plakat və karikaturalar mühüm yer tutmuşdur. Kazımzadə, əsasən kitab illüstrasiyası və dəzgah qrafikası sahəsində fəaliyyət göstərmişdir.

1942-ci ildən vəfatınadək Azərbaycan Dövlət İncəsənət Muzeyinin direktoru, 1954-cü ildən Beynəlxalq Muzeylər Şurası Sovet Komitəsinin əsas üzvü olmuşdur. Bakı şəhərində Səməd Vurğun və Uzeyir Hacıbəyovun ev-muzeylərinin, Qazaxda Səməd Vurğun Poeziya evinin, Lənkəran Tarix-Diyarşünaslıq Muzeyinin ilk bədii tərtibatını məhz o vermişdir.

1952-ci ildən "Kirpi" jurnalı ilə əməkdaşlığa başlamış, həmçinin tarixi-inqilabi və məişət mövzularında rəsm silsilələri ("Bakıda inqilabi-tarixi hadisələr", "Tibb işçiləri") və tablolar ("416-cı diviziya döyüşdə", "Azad Kubada", "İraq lövhələri" və s.) yaratmışdır. Kinofilmlərə, dram və opera tamaşalarına, o cümlədən Üzeyir Hacıbəyovun "Leyli və Məcnun", "Koroğlu" operalarına geyim eskizlərinin, süjetli xalıların müəlliflərindəndir.

## Təltif və mükafatları
* "Azərbaycan SSR xalq rəssamı" fəxri adı — 29 iyun 1964
* "Azərbaycan SSR əməkdar incəsənət xadimi" fəxri adı — 17 iyun 1943
* "Stalin" mükafatı (1-ci dərəcə) — 1950 (İ. Stalinin anadan olmasının 70 illiyinə (1949) həsr olunmuş xalçaya görə)
* Azərbaycan SSR Dövlət mükafatı — 26 aprel 1986 ("Atları yəhərləyin" bədii filminin geyim rəssamlığına görə)
* "Qırmızı əmək bayrağı" ordeni

## Filmoqrafiya
* Bakıda küləklər əsir (film, 1974)
* Bir qalanın sirri (film, 1959)
* Bizim Cəbiş müəllim (film, 1969)
* Əhməd haradadır? (film, 1963)
* Hədiyyə xalçası (film, 1949)
* Qanlı zəmi (film, 1985)
* Qanun naminə (film, 1968)
* Min bir xəzinə (film, 1976)
* Üzeyir ömrü (film, 1981)

## İstinadlar

## Xarici keçidlər
* Unudulmaz Kazım müəllim
Aleksandr Susnin

**Aleksandr Aleksandroviç Susnin** () — aktyor.

## Həyatı
Aleksandr Susnin 13 noyabr 1929-cu ildə Leninqradda anadan olub. ÜDKİ-də təhsil alıb (1952, B. Bibikovun kursunda). Kinoaktyor Teatr studiyasında (1952-1957), Lenfilmdə (1957-1992) çalışıb. 100-dən çox filmə çəkilib. Rusiyanın əməkdar artisti (1991) Aleksandr Susnin 14 iyul 2003-cü ildə vəfat edib.

## Filmoqrafiya
# Bakıda küləklər əsir (film, 1974)
Məhluqə Sadıqova

**Məhluqə Ələsgər qızı Sadıqova** () — Azərbaycan aktrisası, Azərbaycan SSR xalq artisti (1978).

## Həyatı
Məhluqə Ələsgər qızı Sadıqova 28 aprel 1917-ci ildə Şuşa şəhərində doğulub. Beş il buradakı 1 saylı qız məktəbində oxuyub. 1930-cu ildə ailəsi Bakıya köçüb və Məhluqə xanım 6 saylı Sovet məktəbində yeddinci sinifi bitirib. O, 1936-cı ildə Bakı Tibb Texnikumunun diş texniki fakültəsini qurtarıb. Tibb təhsili alanda rəqs və dram dərnəklərində məşğul olub. Məhluqə Sadıqova 1936-cı il sentyabr ayının 27-də Akademik Milli Dram Teatrının truppasına götürülüb. Aktrisa 54 il bu teatrda çalışıb. 1992-ci ildə yenicə yaradılan Bakı Bələdiyyə Teatrında aktrisalıq edib.

Üslub və forma, məzmun və mahiyyət, estetik dəyər və psixoloji tutum baxımından bütün janrlarda hazırlanmış tamaşalarda iştirak edib. Lakin əsas uğurlarını daha çox xarakterik səhnə surətlərinin ifasında qazanıb. Aydın və səlis diksiyası, ifadəli səhnə danışığı aktrisanın oynadığı rollara dolğunluq və bütövlük gətirib.

Qırx ildən çox radionun "Bulaq" folklor-etnoqrafik verilişinin əvəzsiz ifaçılarından biri olub. Öz oyununda xarakterik ifadə vasitələrinə üstünlük verən Məhluqə Sadıqova AMDT-də Nadya, Pəri, Yaxşı, Gülüş, Turac, Sona ("Oqtay Eloğlu", "Solğun çiçəklər", "Almaz", "Sevil", "Dönüş" və "1905-ci ildə", Cəfər Cabbarlı), Süd ("Göy quş", Moris Meterlink), Qiasinta ("Skapenin kələkləri", Jan Batist Molyer), Sayad, Səlimə, Şamama cadu və Zərnigar ("Pəri cadu", Əbdürrəhim bəy Haqverdiyev), Hərəmxana qarısı, Fitnə, Mehriban ("Vaqif", "Fərhad və Şirin" və "Xanlar", Səməd Vurğun), Qalçixa və Anuşka ("Günahsız müqəssirlər", Aleksandr Ostrovski), Zəhra ("Şeyx Sənan", Hüseyn Cavid), Paulina ("Qış nağılı", Vilyam Şekspir), Sofiya ("Vanya dayı", Anton Çexov), Missis Daycen ("Şeytanın şagirdi", Bernard Şou), Nata xanım ("Nazirin xanımı", Branislav Nuşiç), Pəri xanım ("Lənkəran xanının vəziri", Mirzə Fətəli Axundzadə), Dolores ("Qadın faciəsi", Federiko Qarsiya Lorka), Güllü xala ("Yalan", Sabit Rəhman), Zabitə ("Atayevlər ailəsi", İlyas Əfəndiyev), Ana ("Şöhrət və ya unudulan adam", Nazim Hikmət), Sofiya ("Daş qartal", Pavel Malyarevski), Klavdiya Vasilyevna ("Şadlıq sorağında", Viktor Rozov) rollarını ifa edib.

Aktrisa 2003-cü il avqust ayının 15-də Bakıda vəfat edib.

## Xatirəsi
19 iyul 2017-ci ildə Azərbaycan Respublikasının Prezidenti İlham Əliyev Məhluqə Sadıqovanın 100 illik yubileyinin keçirilməsi haqqında sərəncam imzalamışdır.

17 oktyabr 2017-ci ildə Azərbaycan Dövlət Akademik Milli Dram Teatrında Məhluqə Sadıqovanın 100 illik yubileyi qeyd olunmuşdur.

## Mükafatları
* "Əməkdə fərqlənməyə görə" medalı — 9 iyun 1959
* "Azərbaycan SSR əməkdar artisti" fəxri adı — 21 iyul 1949
* "Azərbaycan SSR xalq artisti" fəxri adı — 10 yanvar 1978
* Azərbaycan Respublikası Prezidentinin fərdi təqaüdü — 11 iyun 2002

## Filmoqrafiya
* Afaqın məhəbbəti (film)
* Bakıda küləklər əsir (film, 1974)
* Əgər bir yerdəyiksə (film, 1975)
* İşarəni dənizdən gözləyin (film, 1986)
* Mücrü (film, 1973)
* Onun bəlalı sevgisi (film, 1980)
* Sehrlənmiş küpə (film, 1979)
* Yeddi oğul istərəm... (film, 1970)
* Yenilməz batalyon (film, 1965)

## İstinadlar
Anatoli Falkoviç

**Anatoli Solomonoviç Falkoviç** () — sovet teatr və kino aktyoru, Azərbaycan SSR xalq artisti (1972).

## Həyatı
Anatoli Falkoviç 4 oktyabr 1923-cü ildə Bakıda anadan olub. Bakı Teatr Məktəbində (1943) təhsil alıb. S.Vurğun adına Rus Dram Teatrında (1941–1942, 1945–1968, 1970–1994), Rostov-na-Donu M.Qorki adına Teatrda (1968–1970) çalışıb. Kinoda 1957-ci ildən çəkilməyə başlayıb. 8 filmdə F.Dzerjinskinin rolunu canlandırıb (1965–1975). Dövlət mükafatı laureatı (1972), xalq artisti (1972) Anatoli Falkoviç 1 noyabr 1994-cü il tarixində qastrol zamanı İsraildə səhnədə vəfat edib .

Anatoli Falkoviçin "Azərbaycanfilm" kinostudiyasında ilk və ən yaddaqalan uğuru "Sehirli xalat" filmindəki İo-Kio adlı sehirbaz obrazıdır.

Feliks Dzerjınski obrazının yaratması isə Falkoviçə SSRİ-də ümumittifaq tanınmasınıa səbəb oldu.

## Mükafatları
* "Azərbaycan SSR xalq artisti" fəxri adı — 7 fevral 1972
* "Azərbaycan SSR əməkdar artisti" fəxri adı — 24 may 1960
* Azərbaycan SSR Dövlət mükafatı — 27 aprel 1972
* "Xalqlar Dostluğu" ordeni — 7 avqust 1981
* 2-ci dərəcəli "Vətən müharibəsi" ordeni — 6 aprel 1985
* "Əməkdə fərqlənməyə görə" medalı — 9 iyun 1959
* "Qafqazın müdafiəsinə görə" medalı — 23 fevral 1945
* "1941-1945-ci illər Böyük Vətən müharibəsində Almaniya üzərində qələbəyə görə" medalı — 1946

## Filmoqrafiya
* Bakıda küləklər əsir (film, 1974)
* Dənizə çıxmaq qorxuludur (film, 1973) — *ingilis zabiti*
* Poçt romanı (film, 1969) — *Feliks Dzerjınski*
* Karl Libknext (film, 1970) — *Feliks Dzerjınski*
* Əsl dost (film, 1959)
* Matteo Falkone (film, 1960)
* Od içində (film, 1978)
* Qatır Məmməd (film, 1974) — *Skott*
* Səhər (film, 1960)
* Sehrli xalat (film, 1964) — *İo-Kio*
* Sizi dünyalar qədər sevirdim (film, 1985)
* Telefonçu qız (film, 1962)
* Ulduzlar sönmür (film, 1971)
* Uzaq sahillərdə (film, 1958) — *patrul*
* Yarımçıq qalmış mahnı (film, 1979) — *Nikolay*

## İstinadlar
Əfrasiyab Məmmədov

**Əfrasiyab Əli oğlu Məmmədov** () — Azərbaycan aktyoru və teatr rejissoru.

## Həyatı
Əfrasiyab Məmmədov 1928-ci il martın 19-da Gəncə şəhərində dünyaya göz açmışdır.

1945-ci ildə Bakıda Dövlət Teatr İnstitutununda (indiki Azərbaycan Dövlət Mədəniyyət və İncəsənət Universiteti) məşhur rejissor və pedaqoq Məhərrəm Haşımovun rejissorluq kursuna daxil olub. Lakin 6 ay sonra aktyor və rejissor Adil İsgəndərov Əfrasiyabın səhnə görünüşünü, daxili imkanlarını eşidib görən kimi, aktyorluq kursuna keçirib.

Tədris prosesinin fəallığını gələcək sənətdə ümid verə biləcəyini eşidib hiss edən Adil İsgəndərov Əfrasiyab Məmmədovu Azərbaycan Dövlət Akademik Milli Dram Teatrının truppasında aktyor qəbul edib.

Öz dövrünün tanınmış teatr və kino aktyoru Əfrasiyab Məmmədovun "O olmasın, bu olsun", "Koroğlu", "Qızmar günəş altında", "Kişi sözü" filmlərində, "Otello", "Vaqif", "Ailə namusu" səhnə əsərlərində oynadığı rollar tamaşaçıların rəğbətini qazanmışdır. Azərbaycan Dövlət Kukla Teatrının baş rejissoru işləmiş aktyor, eyni zamanda pedaqoji fəaliyyətlə də məşğul olmuşdur.

1990-cı il noyabrın 18-də 62 yaşında Bakıda vəfat edib və Fəxri Xiyabanda dəfn olunub.

2011-ci ildə aktyorun yaradıcılığının bir hissəsini əks etdirən materiallar Salman Mümtaz adına Azərbaycan Dövlət Ədəbiyyat və İncəsənət Arxivinə təqdim olunub və aktyorun şəxsi arxivi yaradılıb.

2013-cü ildə Azərbaycan Televiziyasında aktyorun yaradıcılığını əks etdirən "Qəribə taleli aktyorun sənət dünyası. Əfrasiyab Məmmədov" sənədli film çəkilmişdir.

## Mükafatları
* "Əməkdə fərqlənməyə görə" medalı — 9 iyun 1959

## Filmoqrafiya
* Bakıda küləklər əsir (film, 1974)
* Dədə Qorqud (film, 1975)
* Diplomlu mütəxəssis (film, 1974)
* Doğma xalqıma (film, 1954)
* Evlənmək istəyirəm (film, 1983)
* Əmək və qızılgül (film, 1962)
* İşarəni dənizdən gözləyin (film, 1986)
* İyirmialtılar (film, 1966)
* Kişi sözü (film, 1987)
* Koroğlu (film, 1960)
* Qəribə adam (film, 1979)
* Qəribə taleli aktyorun sənət dünyası. Əfrasiyab Məmmədov (film, 2013)
* Qətl günü (film, 1990)
* Qızmar günəş altında (film, 1957)
* Məhəbbətdən də artıq (film, 1975)
* Musiqi müəllimi (film, 1983)
* Nəsimi (film, 1973)
* O olmasın, bu olsun (film, 1956)
* Sehrli xalat (film, 1964)
* Üzeyir ömrü (film, 1981)
* Yanğın (film, 1975)
* Yenilməz batalyon (film, 1965)

## İstinadlar

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 52.
Məmməd Sadıqov

**Məmməd Əhməd oğlu Sadıqov** () — Azərbaycanın teatr və kino aktyoru, Azərbaycan SSR əməkdar artisti (1943).

## Həyatı
Məmməd Sadıqov 2 may 1913-cü ildə Bakı şəhərində anadan olmuşdur. 1926-cı ildə Pedaqoji məktəbə qəbul olunmuş, lakin təhsilini yarımçıq qoymuşdur. 1931–1932-ci illərdə Bakı Türk İşçi Teatrının aktyor truppasının yaradıcı heyətində işləmişdir. 1 fevral 1933-cü ildən M.Əzizbəyov adına Azərbaycan Dövlət Akademik Milli Dram Teatrının truppasında çalışmışdır. Bu teatrda səhnəyə çıxarkən ilk rolu Cəfər Cabbarlının "1905-ci ildə" pyesindəki Karapet obrazı olmuşdur. Gənclik illərində "Sadıqzadə" soyadı ilə də çıxış etmişdir.

20-dən çox Azərbaycan filmində rol alan Məmməd Sadıqov xüsusi səs tembriylə seçilmişdir. O, 28 may 1987-ci ildə Bakı şəhərində vəfat etmişdir.

## Mükafatları
* "Azərbaycan SSR əməkdar artisti" fəxri adı — 17 iyun 1943
* "Əməkdə fərqlənməyə görə" medalı — 9 iyun 1959

## Teatr səhnəsindəki rolları
* "1905-ci ildə" — Karapet (Cəfər Cabbarlı)
* "Müsyö Jordan və dərviş Məstəli şah" — Dərviş Məstəli şah (Mirzə Fətəli Axundov)
* "Lənkəran xadının vəziri" — Xacə Məsud (Mirzə Fətəli Axundov)
* "Hacı qara" — Qəhrəman (Mirzə Fətəli Axundov)
* "Xırs quldurbasan" — Namaz (Mirzə Fətəli Axundov)
* "Cehizsiz qız" — Qavrilov (Aleksandr Ostrovski)
* "Almaz" — Avtil (Cəfər Cabbarlı)
* "Oqtay Eloğlu" — Mazandaranski (Cəfər Cabbarlı)
* "Aydın" — Mirzə Cavad (Cəfər Cabbarlı)
* "Vaqif" — təlxək (Səməd Vurğun)
* "Xəyyam" — Bədəvi ərəb (Hüseyn Cavid)
* "Xoşbəxtlər" — usta Segah (Sabit Rəhman)
* "Toy" — Mirzə Hüseyn (Sabit Rəhman)
* "Həyat" — Pardon Qurbanəli (Mirzə İbrahimov)
* "Közərən ocaqlar" — Məmmədəli (Mirzə İbrahimov)
* "Rəqs müəlimi" — Kornexo (Lope de Veqa)
* "Müfəttiş" — poçt müdiri (Nikolay Qoqol)
* "Fırtına" — qoca (Uilyam Şekspir)
* "Unudulan adam" — qoca (Nazim Hikmət)
* "Hind gözəli" — hamamçı (Y. Osnos, V. Vinnikova)
* "Səyavuş" — Kosa (Hüseyn Cavid)
* "Dəlilər" — Tomas (Lope de Veqa)
* "Əcəb işə düşdük" — Nadirov (Şıxəli Qurbanov)
* "Əliqulu evlənir" — Səfər (Sabit Rəhman)

## Filmoqrafiya
* Ağasadıq Gəraybəyli (film, 1974)
* Aygün (film, 1960)
* Bakıda küləklər əsir (film, 1974) – Manuçarov
* Bəxtiyar (film, 1955) – Mirhəmid
* Bizim Cəbiş müəllim (film, 1969) – Səngər qazan
* Dəli Kür (film, 1969) – kəndli
* Evlənmək istəyirəm (film, 1983)
* Əmək və qızılgül (film, 1962)
* General (film, 1970)
* İyirmialtılar (film, 1966) – ruhani
* "Kazbek" qutusu (film, 1958)
* Qanun naminə (film, 1968)
* Qayınana (film, 1978)
* Qızmar günəş altında (film, 1957)
* Mən mahnı qoşuram (film, 1979) – kənd sakini
* Min birinci söz (film, 1997)
* O olmasın, bu olsun (film, 1956)
* Od içində (film, 1978) – dərviş
* Sehrli xalat (film, 1964) – baş münəccim
* Sən niyə susursan? (film, 1966) – qarmonçalanın atası
* Topal Teymur (film, 1983)
* Yenilməz batalyon (film, 1965) – uryadnik
* Həmyerlilər (film)

## İstinadlar

## Xarici keçidlər
* Unudulmuş, məzarı viran qalan sənətkar Məmməd Sadıqov
Andrey Kostriçkin

**Aktyor**

## Həyatı
Andrey Aleksandroviç Kostriçkin 24 avqust 1901-ci ildə anadan olub. Leninqrad İncəsənət İnstitutunda təhsil alıb. Leninqrad Gənc Tamaşaçılar Teatrında (1938–1941), Blokada Teaarında (1942) çalışıb. Rusiyanın əməkdar artisti (1935) Andrey Kostriçkin 26 fevral 1973-cü ildə vəfat edib.

## Filmoqrafiya
# Bakılılar (film, 1938)